Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: 2011. évi C. törvény
Paragraph Index: 60

2011. évi C. törvény a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról* PREAMBULUM A magyarországi egyházak és vallási közösségek a társadalom kiemelkedõ fontosságú értékhordozó és közösségteremtõ tényezõi, amelyek hitéleti tevékenységük mellett, nevelési, oktatási, felsõoktatási, egészségügyi, karitatív, szociális, család-, gyermek-és ifjúságvédelmi, valamint kulturális, környezetvédelmi, sport- és más tevékenységükkel, valamint a nemzeti tudat ápolásával is jelentõs szerepet töltenek be az ország és a nemzet életében. Magyarország elismeri és támogatja a külhoni magyar közösségek életében meghatározó szerepet játszó egyházak és vallási közösségek tevékenységét is. Az Országgyûlés – a lelkiismereti és vallásszabadság érvényre juttatása, a mások meggyõzõdését tiszteletben tartó és ennek biztosítékaként az egyházak önállóságának biztosítása, az állammal fennálló kapcsolatainak szabályozása céljából; – figyelemmel az Emberi Jogok Egyetemes Nyilatkozatára, az Emberi jogok és alapvetõ szabadságok védelmérõl szóló egyezményre, valamint a lelkiismereti és vallásszabadság alapvetõ emberi jogával kapcsolatban megfogalmazott nemzetközi dokumentumokra, valamint arra, hogy az Európai Unió mûködésérõl szóló szerzõdés 17. cikke szerint az Európai Unió tiszteletben tartja és nem változtatja meg az egyházak és vallási egyesületek vagy közösségek tagállamokban meglévõ státuszát; – az Alaptörvényben foglaltakkal összhangban, az állam és egyház különvált mûködésének alkotmányos követelményét figyelemben tartva, de az együttmunkálkodás kölcsönös elõnyökön alapuló elveit megfelelõen érvényesítve; – folytatva a vallásszabadságot biztosító törvényekben, különösen a lelkiismereti és vallásszabadságról, valamint

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes